દિવાળીના તહેવાર નિમિત્તે સુરતની એક ડાયમંડ કંપની પોતાના કર્મચારીઓને બોનસમાં કાર અને ફ્લેટ આપવા જઈ રહી છે. સુરતની હરિકૃષ્ણા એક્સપોર્ટ આજે પોતાના 600 કર્મચારીઓને આ ભેટ આપશે જેમાંથી બે મહિલા કર્મચારીઓને ગાડીની ચાવી પ્રધાનમંત્રી નરેન્દ્ર મોદીના હાથે મળશે. ગુરુવારે પીએમ મોદી દિલ્લીમા સ્કિલ ઈન્ડિયા ઈન્સેન્ટિવ સેરેમની કાર્યક્રમમાં કંપનીની બે મહિલા કર્મચારીઓને તેમના શાનદાર કામ માટે કંપની તરફથી ગાડીની ચાવી સોંપશે.